
 SKYRIUS


. Lietuvos higienos norma HN 125:2018 „Suaugusių asmenų socialinės globos įstaigos: bendrieji sveikatos saugos reikalavimai“ (toliau – ši higienos norma) nustato pagrindinius suaugusių asmenų socialinės globos įstaigų – senų žmonių socialinės globos namų, specializuotų socialinės globos namų, specialiųjų socialinės globos namų, socialinės globos namų suaugusiems asmenims su negalia (toliau kartu vadinami stacionarios globos įstaigos), grupinio gyvenimo namų senyvo amžiaus žmonėms, grupinio gyvenimo namų suaugusiems asmenims su negalia visuomenės sveikatos saugos reikalavimus.
. Šios higienos normos reikalavimai privalomi asmenims, projektuojantiems, statantiems, rekonstruojantiems, remontuojantiems, naudojantiems suaugusių asmenų socialinės globos įstaigų statinius ir (ar) patalpas, suaugusių asmenų socialinės globos įstaigų steigėjams ir vadovams, pagal kompetenciją kontrolę vykdančioms institucijoms.
. Stacionarios globos įstaigos gali vykdyti veiklą tik Leidimų-higienos pasų išdavimo taisyklių, patvirtintų Lietuvos Respublikos sveikatos apsaugos ministro 2010 m. liepos 13 d. įsakymu Nr. V-632 „Dėl Leidimų-higienos pasų išdavimo taisyklių patvirtinimo“ (toliau – Leidimų-higienos pasų išdavimo taisyklės), nustatyta tvarka gavusios leidimą-higienos pasą.
. Suaugusių asmenų socialinės globos įstaigų darbuotojai gali dirbti tik pasitikrinę sveikatą pagal Darbuotojų, kuriems leidžiama dirbti tik iš anksto pasitikrinusiems ir vėliau periodiškai besitikrinantiems, ar neserga užkrečiamosiomis ligomis, sveikatos tikrinimosi tvarką, patvirtintą Lietuvos Respublikos Vyriausybės 1999 m. gegužės 7 d. nutarimu Nr. 544 „Dėl Darbų ir veiklos sričių, kuriose leidžiama dirbti darbuotojams, tik iš anksto pasitikrinusiems ir vėliau periodiškai besitikrinantiems, ar neserga užkrečiamosiomis ligomis, sąrašo ir šių darbuotojų sveikatos tikrinimosi tvarkos patvirtinimo“. Asmens medicininės knygelės (sveikatos pasas) (forma Nr. F048/a, patvirtinta Lietuvos Respublikos sveikatos apsaugos ministro 1999 m. lapkričio 29 d. įsakymu Nr. 515 „Dėl sveikatos priežiūros įstaigų veiklos apskaitos ir atskaitomybės tvarkos“) ar jų kopijos turi būti laikomos suaugusių asmenų socialinės globos įstaigoje.
. Lietuvos Respublikos sveikatos apsaugos ministro 2008 m. sausio 28 d. įsakyme Nr. V-69 „Dėl Privalomųjų pirmosios pagalbos, higienos įgūdžių, alkoholio, narkotinių ir psichotropinių ar kitų psichiką veikiančių medžiagų vartojimo poveikio žmogaus sveikatai mokymų ir atestavimo tvarkos aprašo ir Asmenų, kuriems privalomas sveikatos ir (ar) pirmosios pagalbos mokymas, profesijų ir veiklos sričių sąrašo, mokymo programų kodų ir mokymo periodiškumo patvirtinimo“ nurodyti suaugusių asmenų socialinės globos įstaigų darbuotojai jame nustatyta tvarka privalo gauti Sveikatos žinių ir įgūdžių atestavimo pažymėjimus. Sveikatos žinių ir įgūdžių atestavimo pažymėjimai ar jų kopijos turi būti laikomos suaugusių asmenų socialinės globos įstaigoje.
. Suaugusių asmenų socialinės globos įstaigoje turi būti įmonės pirmosios pagalbos rinkinys, kurio sudėtis ir apimtis turi atitikti Įmonės pirmosios pagalbos rinkinio aprašymą, patvirtintą Lietuvos Respublikos sveikatos apsaugos ministro 2003 m. liepos 11 d. įsakymu Nr. V-450 „Dėl sveikatos priežiūros ir farmacijos specialistų kompetencijos teikiant pirmąją medicinos pagalbą, pirmosios medicinos pagalbos vaistinėlių ir pirmosios pagalbos rinkinių“.
. Suaugusių asmenų socialinės globos įstaigoje:
. teikiant asmens sveikatos priežiūros paslaugas turi būti laikomasi Lietuvos higienos normoje HN 47-1:2012 „Sveikatos priežiūros įstaigos. Infekcijų kontrolės reikalavimai“, patvirtintoje Lietuvos Respublikos sveikatos apsaugos ministro 2012 m. spalio 19 d. įsakymu Nr. V-946 „Dėl Lietuvos higienos normos HN 47-1:2012 „Sveikatos priežiūros įstaigos. Infekcijų kontrolės reikalavimai“ patvirtinimo“, nustatytų infekcijų kontrolės reikalavimų. Teikiant šias paslaugas susidarančios medicininės atliekos turi būti tvarkomos Lietuvos higienos normos HN 66:2013 „Medicininių atliekų tvarkymo saugos reikalavimai“, patvirtintos Lietuvos Respublikos sveikatos apsaugos ministro 2013 m. liepos 18 d. įsakymu Nr. V-706 „Dėl Lietuvos higienos normos HN 66:2013 „Medicininių atliekų tvarkymo saugos reikalavimai“ patvirtinimo“, nustatyta tvarka;
. kai asmens sveikatos priežiūros nėra teikiamos, turi būti parengtos ir suaugusių asmenų socialinės globos įstaigos vadovo patvirtintos personalo rankų higienos, asmens apsaugos priemonių dėvėjimo, aplinkos paviršių valymo ir dezinfekcijos, skalbinių ir atliekų tvarkymo tvarkos.
. Suaugusių asmenų socialinės globos įstaigose paslaugų gavėjų apgyvendinimas turi būti organizuojamas taip, kad nerūkantieji nebūtų priversti kvėpuoti tabako dūmais užterštu oru.
. Suaugusių asmenų socialinės globos įstaigai priklausanti teritorija ir patalpos, jose esantys įrenginiai turi būti saugūs, įrengti ir prižiūrimi taip, kad juos naudojant būtų išvengta nelaimingų atsitikimų (paslydimo, kritimo, susidūrimo, nudegimo, nutrenkimo, sužalojimo elektros srove, sprogimo ir pan.). Tamsiuoju paros metu suaugusių asmenų socialinės globos įstaigai priklausanti teritorija turi būti apšviesta.

. Šioje higienos normoje vartojamos sąvokos ir jų apibrėžtys: 
. Maisto tvarkymo patalpa – suaugusių asmenų socialinės globos įstaigos patalpa, kurioje paslaugų gavėjams centralizuotai gaminamas maistas. Patys paslaugų gavėjai šioje patalpoje maisto nesigamina.
. Valgykla – suaugusių asmenų socialinės globos įstaigos patalpa, kurioje paslaugų gavėjams sudaromos galimybės valgyti centralizuotai pagamintą maistą.
. Virtuvė – suaugusių asmenų socialinės globos įstaigos patalpa, kurioje paslaugų gavėjai patys gali pasigaminti maistą ir pavalgyti.
. Kitos šioje higienos normoje vartojamos sąvokos suprantamos taip, kaip jos apibrėžtos Lietuvos Respublikos socialinių paslaugų įstatyme, Socialinių paslaugų kataloge, patvirtintame Lietuvos Respublikos socialinės apsaugos ir darbo ministro 2006 m. balandžio 5 d. įsakymu 
Nr. A1-93 „Dėl Socialinių paslaugų katalogo patvirtinimo“.

. Suaugusių asmenų socialinės globos įstaigoje turi būti įrengtos šios patalpos: gyvenamoji (-osios) patalpa (-os); maisto tvarkymo patalpa (-os) su valgykla ar virtuvė (-ės); valymo inventoriaus ir priemonių laikymo patalpa (-os) arba vieta (-os) jiems laikyti; tualetas (-ai); dušas (-ai) ar 
vonia (-ios). 
. Gyvenamosios patalpos: 
. minimalus plotas vienam paslaugų gavėjui gyvenamojoje patalpoje turi būti ne mažesnis kaip 5 kv. m;
. gyvenamojoje patalpoje apgyvendintų paslaugų gavėjų skaičius neturi viršyti Socialinės globos normų aprašu, patvirtintu Lietuvos Respublikos socialinės apsaugos ir darbo ministro 2007 m. vasario 20 d. įsakymu Nr. A1-46 „Dėl Socialinės globos normų aprašo patvirtinimo“, nustatytų reikalavimų;
. gyvenamosios patalpos moterims ir vyrams įrengiamos atskirai, išskyrus atvejus, kai kartu gyvena šeima;
. gyvenamojoje patalpoje turi būti kiekvienam paslaugų gavėjui skirti baldai (lova, spintelė, kėdė, spinta ar atskira uždara spintos dalis), minkštas inventorius (čiužinys, pagalvė, antklodė), lovos skalbiniai (paklodė, čiužinio, pagalvės ir antklodės užvalkalai, lovatiesė), du rankšluosčiai. Čiužiniai, pagalvės, antklodės turi būti su užvalkalais iš nepralaidaus skysčiams, atsparaus paviršių valymo ir dezinfekcijos priemonėms audinio arba iš audinio, tinkamo skalbti ir (ar) dezinfekuoti Suaugusių asmenų socialinės globos įstaigoje esančiomis priemonėmis;
. gyvenamąsias patalpas draudžiama įrengti rūsiuose, pusrūsiuose (cokoliniuose aukštuose);
. gyvenamųjų patalpų grindų paviršiai turi būti tinkami valyti drėgnu būdu ir, jei reikia, dezinfekuoti.
. Valgykla:
. valgykloje vienai vietai turi būti numatyta ne mažiau kaip 1,4 kv. m; 
. valgykloje ar prie valgyklos turi būti įrengtos praustuvės, ne mažiau kaip 1 praustuvė 20-čiai vietų valgykloje, skysto muilo, vienkartinių rankšluosčių ar elektrinis rankų džiovintuvas, šiukšlių dėžė.
. Virtuvė:
. virtuvėje turi būti viryklė, plautuvė, šaldytuvas, spintelės, sukomplektuoti valgomieji indai ir įrankiai, atsižvelgiant į paslaugų gavėjų skaičių, bet ne mažiau kaip dvi lėkštės, šaukštas, šakutė, šaukštelis, puodelis kiekvienam asmeniui;
. virtuvėje įrenginiai, inventorius turi būti techniškai tvarkingi.
. Asmens higienos patalpos (tualetai, dušai, vonios, prausyklos):
. turi būti atskiros vyrų ir moterų asmens higienos patalpos;
. tualetas turi būti prie kiekvienos gyvenamosios patalpos; jeigu nėra galimybių įrengti tualetą prie kiekvienos gyvenamosios patalpos, įrengiamas tualetas numatant 1 unitazą ne daugiau kaip 10-čiai paslaugų gavėjų (20-čiai vyrų gali būti vienas unitazas ir vienas pisuaras);
. tualeto patalpose turi būti įrengtos atskiros uždaros kabinos; 
. tualeto kabinoje turi būti unitazas, šepetys unitazui valyti, tualetinio popieriaus, šiukšlių dėžė;
. tualeto patalpose turi būti praustuvė, skysto muilo, vienkartinių rankšluosčių dėtuvė su vienkartiniais rankšluosčiais ar elektrinis rankų džiovintuvas, šiukšlių dėžė;
. dušas ar vonia turi būti prie kiekvienos gyvenamosios patalpos; jeigu nėra galimybių įrengti dušo ar vonios prie kiekvienos gyvenamosios patalpos, turi būti įrengta ne mažiau kaip 1 vonia arba dušas 15-ai paslaugų gavėjų;
. jeigu suaugusių asmenų socialinės globos įstaigoje įrengiamos prausyklos, prausyklose 10-čiai paslaugų gavėjų turi būti ne mažiau kaip 1 praustuvė;
. asmens higienos patalpų sienos, grindys turi būti nelaidžios vandeniui, tinkamos valyti drėgnu būdu, dezinfekuoti. Vonios, dušo patalpų grindų paviršiai turi būti neslidūs.
. Suaugusių asmenų socialinės globos įstaigų skalbiniai turi būti tvarkomi (skalbiami, džiovinami, lyginami, lankstomi, pakuojami) skalbykloje, kuriai Leidimų-higienos pasų išdavimo taisyklių nustatyta tvarka išduotas leidimas-higienos pasas, arba suaugusių asmenų socialinės globos įstaigos skalbykloje, kuri atitinka šiuos reikalavimus:
. skalbykloje įrengta nešvarių skalbinių patalpa (zona), skalbimo patalpa (zona), lyginimo patalpa (zona), džiovinimo patalpa arba lyginimo-džiovinimo patalpa (zona), švarių skalbinių patalpa (zona);
. skalbyklos patalpos ir įrenginiai išdėstyti taip, kad švarių ir nešvarių skalbinių srautai technologinio proceso metu nesusikirstų;
. skalbyklos sienos, grindys yra nelaidžios vandeniui, tinkamos valyti drėgnu būdu, dezinfekuoti.

 SKYRIUS


. Gyvenamosiose, ugdymo, laisvalaikio organizavimo patalpose turi būti natūralus apšvietimas.
. Natūralios apšvietos koeficientas gyvenamosiose patalpose turi būti ne mažesnis kaip 0,5 proc. 
. Gyvenamosios, ugdymo patalpos turi būti apsaugotos nuo tiesioginių saulės spindulių (įrengtos užuolaidos, žaliuzės ar kt.).
. Visose suaugusių asmenų socialinės globos įstaigos patalpose turi būti įrengtas bendras dirbtinis apšvietimas. Gyvenamosiose patalpose papildomai įrengiamas vietinis dirbtinis apšvietimas. Patalpų bendro dirbtinio apšvietimo mažiausios ribinės vertės pateiktos šios higienos normos lentelėje.

Lentelė. Suaugusių asmenų socialinės globos įstaigos patalpų bendro dirbtinio apšvietimo mažiausios ribinės vertės
Nr. 	Patalpos pavadinimas 	Apšvieta, lx 
1 	2 	3 
1 	Gyvenamosios, laisvalaikio organizavimo patalpos, valgyklos	150 
2 	Ugdymo patalpos 	300 
3 	Judėjimo keliai, laiptinės, koridoriai, laukiamieji 	100 
4 	Asmens higienos patalpos 	100 
5 	Virtuvė 	300 

. Suaugusių asmenų socialinės globos įstaigos patalpose mikroklimatas turi atitikti Lietuvos higienos normoje HN 42:2009 „Gyvenamųjų ir visuomeninių pastatų patalpų mikroklimatas“, patvirtintoje Lietuvos Respublikos sveikatos apsaugos ministro 2009 m. gruodžio 29 d. įsakymu Nr. V-1081 „Dėl Lietuvos higienos normos HN 42:2009 „Gyvenamųjų ir visuomeninių pastatų patalpų mikroklimatas“ patvirtinimo“, nustatytus reikalavimus.
. Suaugusių asmenų socialinės globos įstaigos patalpose oro kokybė turi atitikti Lietuvos higienos normoje HN 35:2007 „Didžiausia leidžiama cheminių medžiagų (teršalų) koncentracija gyvenamosios ir visuomeninės paskirties pastatų patalpų ore“, patvirtintoje Lietuvos Respublikos sveikatos apsaugos ministro 2007 m. gegužės 10 d. įsakymu Nr. V-362 „Dėl Lietuvos higienos normos HN 35:2007 „Didžiausia leidžiama cheminių medžiagų (teršalų) koncentracija gyvenamosios ir visuomeninės paskirties pastatų patalpų ore“ patvirtinimo“, nustatytus oro kokybės parametrus.
. Suaugusių asmenų socialinės globos įstaigos gyvenamosiose, ugdymo, laisvalaikio organizavimo patalpose turi būti natūralus vėdinimas, užtikrinamas varstomais langais.
. Triukšmo lygis suaugusių asmenų socialinės globos įstaigos patalpose turi neviršyti Lietuvos higienos normoje HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“, patvirtintoje Lietuvos Respublikos sveikatos apsaugos ministro 2011 m. birželio 13 d. įsakymu Nr. V-604 „Dėl Lietuvos higienos normos HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“ patvirtinimo“, nustatytų ribinių dydžių.

. Suaugusių asmenų socialinės globos įstaigose karštas ir šaltas vanduo turi būti nuolat tiekiamas asmens higienos patalpose, virtuvės patalpose, valgykloje (prie valgyklos esančiose patalpose), skalbykloje.
. Tiekiamas šaltas ir karštas vanduo turi atitikti Lietuvos higienos normoje HN 24:2017 „Geriamojo vandens saugos ir kokybės reikalavimai“, patvirtintoje Lietuvos Respublikos sveikatos apsaugos ministro 2003 m. liepos 23 d. įsakymu Nr. V-455 „Dėl Lietuvos higienos normos HN 24:2017 „Geriamojo vandens saugos ir kokybės reikalavimai“ patvirtinimo“, nustatytus saugos ir kokybės reikalavimus. Karšto vandens temperatūra čiaupe, jei nėra sumontuotas termostatinis maišymo vožtuvas, turi būti ne žemesnė kaip 50 °C (matuojant temperatūrą po 1 min., kai buvo atsuktas čiaupas ir paleistas vanduo), šalto – ne aukštesnė kaip 20 °C (matuojant temperatūrą po 2 min., kai buvo atsuktas čiaupas ir paleistas vanduo).
. Suaugusių asmenų socialinės globos įstaiga ne rečiau kaip vieną kartą per metus turi atlikti geriamojo vandens (šalto ir karšto) mikrobiologinį tyrimą legionelėms nustatyti. Papildomi vandens tyrimai atliekami, kai vandens tiekimo sistema pradedama naudoti daugiau kaip po vieno mėnesio pertraukos, po vandens tiekimo sistemos rekonstrukcijos ar remonto, taip pat kai diagnozuojama susirgimų legionelioze. Tyrimų protokolai saugomi suaugusių asmenų socialinės globos įstaigoje ne trumpiau kaip 2 metus.
. Jeigu 1 l vandens randama daugiau nei 1 000, bet mažiau nei 10 000 legionelių, turi būti patikrinama vandens tiekimo sistema, nustatoma galima vandens taršos priežastis ir šaltinis, koreguojamos esamos ir (arba) imamasi naujų legioneliozės profilaktikos priemonių. Jeigu 1 l vandens randama daugiau nei 10 000 legionelių, turi būti patikrinama vandens tiekimo sistema, nustatoma galima vandens taršos priežastis, vandens tiekimo sistema valoma ir padaroma nekenksminga, koreguojamos esamos ir (arba) imamasi naujų legioneliozės profilaktikos priemonių. Atlikus vandens tiekimo sistemos valymą ir kenksmingumo šalinimą, atliekamas vandens mikrobiologinis tyrimas legionelėms nustatyti.
. Visi legioneliozės profilaktikos ir vandens tiekimo sistemos rekonstrukcijos, remonto, valymo, nukenksminimo darbai turi būti registruojami Profilaktinių (techninių) priemonių (darbų) registracijos žurnale (šios higienos normos priedas). Profilaktinių (techninių) priemonių (darbų) registracijos žurnalas saugomas suaugusių asmenų socialinės globos įstaigoje ne trumpiau kaip 2 metus.
. Suaugusių asmenų socialinės globos įstaiga įgyvendindama legioneliozės profilaktikos priemones turi užtikrinti paslaugų gavėjų saugą.

. Suaugusių asmenų socialinės globos įstaigai priklausanti teritorija turi būti tvarkinga, valoma. Žolė turi būti nušienauta.
. Suaugusių asmenų socialinės globos įstaigos patalpos, jose esantys įrenginiai ir inventorius turi būti švarūs. Ant patalpų sienų, lubų neturi būti matomų pelėsių.
. Santechniniai įrenginiai (unitazai, praustuvės ir pan.) turi būti techniškai tvarkingi ir švarūs visą laiką.
. Indai ir įrankiai plaunami indams plauti skirtomis priemonėmis.
. Asmens higienos patalpų valymo inventorius turi būti paženklintas, švarus ir sausas, laikomas atskirai nuo kitų patalpų valymo inventoriaus.
. Valymo, skalbimo ir dezinfekcijos priemonės turi būti naudojamos pagal paskirtį ir gamintojų nurodytas naudojimo instrukcijas. Tualeto, dušo patalpų ir įrangos paviršių dezinfekcijai naudojami 2012 m. gegužės 22 d. Europos Parlamento ir Tarybos reglamento (ES) Nr. 528/2012 dėl biocidinių produktų tiekimo rinkai ir jų naudojimo (OL 2012 L 167, p. 1) nustatyta tvarka autorizuoti biocidiniai produktai. Dušo patalpų grindys, dušo patalpose esantys kilimėliai (jeigu yra) valomi ir dezinfekuojami fungicidiniu (grybelio sukėlėjus naikinančiu) poveikiu pasižyminčiomis priemonėmis.
. Paslaugų gavėjams duodami tik išskalbti, švarūs ir išlyginti lovos skalbiniai, rankšluosčiai, drabužiai. Lovos skalbiniai, rankšluosčiai, drabužiai turi būti keičiami juos sutepus, bet ne rečiau kaip vieną kartą per 7 dienas, o apatiniai drabužiai – vieną kartą per dieną. Minkštas inventorius turi būti išvalomas ar išskalbiamas jį sutepus ir prieš perduodant kitam paslaugų gavėjui. Draudžiama paslaugų gavėjams duoti suplyšusį minkštą inventorių, lovos skalbinius, rankšluosčius, drabužius.
. Švariems ir nešvariems skalbiniams, inventoriui, valymo ir kitiems reikmenims laikyti turi būti specialiai įrengtos ar funkcionaliai suskirstytos patalpos ar specialūs įrenginiai (spintos).
. Švariems ir nešvariems skalbiniams transportuoti turi būti naudojami atskiri skirtingai pažymėti vežimėliai ar kitos talpos.
. Užkrečiamųjų ligų židinių privalomasis aplinkos kenksmingumo pašalinimas atliekamas Užkrečiamųjų ligų židinių privalomojo aplinkos kenksmingumo pašalinimo tvarkos aprašo, patvirtinto Lietuvos Respublikos sveikatos apsaugos ministro 2005 m. gruodžio 5 d. įsakymu 
Nr. V-946 „Dėl Užkrečiamųjų ligų židinių privalomojo aplinkos kenksmingumo pašalinimo tvarkos aprašo patvirtinimo“, nustatyta tvarka.
. Suaugusių asmenų socialinės globos įstaigos patalpose turi nebūti graužikų ir nariuotakojų, galinčių pernešti užkrečiamųjų ligų sukėlėjus. Suaugusių asmenų socialinės globos įstaigoje Privalomojo profilaktinio aplinkos kenksmingumo pašalinimo (dezinfekcijos, dezinsekcijos, deratizacijos) tvarkos aprašo, patvirtinto Lietuvos Respublikos sveikatos apsaugos ministro 2009 m. vasario 2 d. įsakymu Nr. V-55 „Dėl Privalomojo profilaktinio aplinkos kenksmingumo pašalinimo (dezinfekcijos, dezinsekcijos, deratizacijos) tvarkos aprašo patvirtinimo“, nustatyta tvarka atliekama nuolatinė nariuotakojų ir graužikų stebėsena bei, nustačius nariuotakojų ar (ir) graužikų buvimo pėdsakų, jų naikinimas. 
. Draudžiama atlikti profilaktinį aplinkos kenksmingumo pašalinimą (dezinfekciją, dezinsekciją, deratizaciją) ar statybos darbus paslaugų gavėjams esant patalpose. Patalpos, kuriose atliekami statybos darbai, turi būti izoliuotos nuo kitų patalpų.

 SKYRIUS


. Jeigu suaugusių asmenų socialinės globos įstaigos paslaugų gavėjams maistas tiekiamas (gaminamas) centralizuotai, paslaugų gavėjai turi būti maitinami 3–4 kartus per dieną kas 3–4,5 val. Paros maisto energijos norma paskirstoma taip, kad iš jos 30±3 proc. sudarytų pusryčiai, 40±3 proc. – pietūs, 10±3 proc. – pavakariai (priešpiečiai), 20±3 proc. – vakarienė. Valgiaraščiai turi būti sudaromi, atsižvelgiant į Rekomenduojamas paros maistinių medžiagų ir energijos normas, patvirtintas Lietuvos Respublikos sveikatos apsaugos ministro 1999 m. lapkričio 25 d. įsakymu Nr. 510 „Dėl Rekomenduojamų paros maistinių medžiagų ir energijos normų patvirtinimo“, ir Rekomenduojamas maisto produktų paros normas socialinę globą gaunantiems asmenims, patvirtintas Lietuvos Respublikos sveikatos apsaugos ministro 2007 m. gruodžio 29 d. įsakymu Nr. V-1090 „Dėl Rekomenduojamų maisto produktų paros normų socialinę globą gaunantiems asmenims patvirtinimo“. Šis reikalavimas netaikomas tais atvejais, kai suaugusių asmenų socialinės globos įstaigos paslaugų gavėjai maistą gaminasi patys.
. Suaugusių asmenų socialinės globos įstaigoje negalintys savimi pasirūpinti paslaugų gavėjai kiekvieną dieną turi būti apiprausiami ir pagal poreikį maudomi, bet ne rečiau kaip vieną kartą per 7 dienas.
. Kiekvienam paslaugų gavėjui naudojamos tik jam skirtos asmens higienos priemonės, įrankiai, instrumentai (žirklės, šukos, šepečiai ir kitos) arba asmens higienos priemonės, įrankiai, instrumentai prieš kiekvieną naudojimą turi būti išvalomi ir dezinfekuojami. Pakartotinai naudoti vienkartines asmens higienai skirtas priemones, įrankius, instrumentus arba neišvalytas ir nedezinfekuotas daugkartinio naudojimo asmens higienai skirtas priemones, įrankius, instrumentus yra draudžiama.

_________________


Lietuvos higienos normos HN 125:2019 „Suaugusių asmenų socialinės globos įstaigos: bendrieji sveikatos saugos reikalavimai“
priedas


(Profilaktinių (techninių) priemonių (darbų) registracijos žurnalo forma)



	
(juridinio asmens / filialo pavadinimas, kodas, veiklos vykdymo adresas)

Eil. Nr.	Profilaktinės (techninės) priemonės (darbo) pavadinimas (vandens tiekimo sistemos remontas, rekonstrukcija, valymas, terminis ar cheminis nukenksminimas)	Vandens tiekimo sistemos vieta (dalis), kurioje buvo atliktos profilaktinės (techninės) priemonės (darbai), jų atlikimo data 	Profilaktinės (techninės) priemonės (darbo) trukmė	Profilaktinės (techninės) priemonės (darbo) aprašymas (kas buvo daryta, nurodoma vandens temperatūra, jeigu buvo matuota, taškai (vietos), kuriuose (-iose) buvo matuota temperatūra, nukenksminimui naudojamos medžiagos pavadinimas, koncentracija ir kt.)	Profilaktinę (techninę) priemonę (darbą) atlikusio fizinio asmens vardas, pavardė, pareigos, parašas; juridinio asmens pavadinimas, kodas, sutarties data ir Nr., jeigu priemonės (darbai) buvo vykdyti pagal sutartį

